伴奏

係指一首樂曲當中所謂嘅「次要聲部」，負責為首樂曲嘅主旋律提供節奏或者和音上嘅支援。

舉個例說明，華爾茲呢種曲種用嘅典型拍號係 3/4，即係話典型嘅華爾茲樂曲每段節拍有三吓拍子，當中每吓拍子係一個四分音符咁長，每段小節第一吓拍子強，而華爾茲成日都會用類似附圖噉嘅伴奏－首伴奏係「1 2 3，1 2 3，1 2 3...」噉嘅規律，當中每段節拍第一吓拍子強，似十足華爾茲應有嘅節奏噉，所以呢種伴奏攞嚟傍住一首華爾茲樂曲可以起到「幫演奏同嘗試跟首曲跳舞嘅人留意住啲拍子」嘅作用－聽住華爾滋樂曲跳舞嘅人可以聽住伴奏嘅「1 2 3，1 2 3，1 2 3...」規律嚟一路知道拍子嘅行進。

常用伴奏 

伴奏可以分好多種，唔同嘅曲種往往會偏好唔同嘅伴奏，包括：
華爾滋興用嘅 oom cha cha
常見於古典樂嘅阿爾伯蒂低音：一種低音嘅 4/4 式伴奏，常用攞嚟襯托古典樂興用嘅 4/4 樂曲，定義上係指段嘢跟「最低嗰個音符行先，跟住最高音嗰個，跟住中間嗰個，最後再出多次最高音嗰個」嘅規律，重複若干次。

普卡興用嘅 oom pah：跟「1 2，1 2...」噉嘅規律嘅伴奏；段伴奏交替噉出一吓「一條和弦嘅低音部份」同一吓「條和弦淨低嗰啲音符」，為雙拍子或者四拍子嘅樂曲做陪襯。

... 呀噉。

常用樂器 
喺實際嘅演奏上，伴奏有好多方法處理：
如果用嘅係好似鋼琴、管風琴或者結他等可以同時奏多過一個音符嘅樂器，主旋律同伴奏大可以由一位表演者自己搞掂嗮；例如喺彈鋼琴嗰陣好常見嘅做法係，彈鋼琴嘅人左手一路喺度彈低音伴奏、右手就彈首主旋律；
如果用嘅係一啲冇能力同時奏多過一個音符嘅樂器，伴奏通常就要由一隊樂隊入面嘅唔同成員分擔，即係樂隊嘅其中一啲成員負責奏主旋律而另外嗰啲負責奏伴奏；例如爵士鼓就出嗮名成日俾人攞嚟做伴奏嘅作用。
另一方面，獨唱嘅人就可以攞自己把聲唱首主旋律，一路用自己手上或者手邊嘅樂器彈伴奏。
玩音樂嘅人實會識伴奏嘅呢啲特性，並且用伴奏嚟達到需要嘅藝術效果。

旋律
背景音樂
作曲
樂理

攷

拎 

樂曲
節奏